Владимир Киршон
Попитах ясена

Превод от руски: Георги Динински, —

chitanka.info

Ясена попитах аз:

„Къде ми е любимата?“

Не отвърна ясена –

кимна ми с глава.

Питах аз тополата:

„Къде ми е любимата?“

Скри се в миг тополата

в есенни листа.

Есента попитах аз:

„Къде ми е любимата?“

Есента отвърна ми

със проливен дъжд.

И дъжда попитах аз:

„Къде ми е любимата?“

Той — дъждът, заплака

в прашните стъкла.

Питах аз луната:

„Къде ми е любимата?“

А луната в облака

отговор прикри.

Облака попитах аз:

„Къде ми е любимата?“

Облака стопи се

в синьото небе.

Ти, приятелю, единствено

знаеш за любимата.

Скрила се е, знам това,

Моля те кажи!

И приятелят отвърна ми. —

Преданият, Честният:

Беше ти любима тя –

стана ми жена.

……………

Аз попитах ясена…

Питах и тополата…

Есента попитах…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.